Diari Oficial de la Generalitat Valenciana


Sumari del DOGV 9817, del 27-03-2024 (2024/2127)

RESOLUCIÓ de 6 de març de 2024, del conseller d'Educació, Universitats i Ocupació, per la qual es modifica l'annex de la Resolució de 30 de novembre de 2023, del conseller d'Educació, Universitats i Ocupació, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana per a l'any 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2127


Data del document
:   06-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * dia festiu

RESOLUCIÓ de 6 de març de 2024, del conseller d'Educació, Universitats i Ocupació, per la qual es modifica l'annex de la Resolució de 30 de novembre de 2023, del conseller d'Educació, Universitats i Ocupació, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana per a l'any 2024. [2024/2127]  
Mitjançant Resolució de 30 de novembre de 2023, del conseller d'Educació, Universitats i Ocupació, es va aprovar el calendari de festes locals, retribuïdes i no recuperables en l'àmbit de la Comunitat Valenciana per a l'any 2024, que es va publicar en el Diari Oficial de la Generalitat Valenciana número 9739, de 5 de desembre de 2023.  
En esta data es continuen produint nous canvis en la determinació de les festivitats locals de l'exercici 2024 per part d'algunes corporacions locals, per això es procedix a una modificació de l'annex de l'esmentada Resolució de 5 de desembre de 2023, incorporant-se una correcció d'errades i una modificació de les dates inicialment acordades.  
  
En conseqüència, en virtut de la normativa vigent reguladora d'esta matèria, correspon a l'autoritat laboral competent, a proposta del ple de l'ajuntament, la determinació dels dies que tenen el caràcter de festa local en el municipi. Així, l'article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, establix que «Les festes laborals, que tindran caràcter retribuït i no recuperable, no podran excedir de catorze a l'any, de les quals dos seran locals».  
  
D'altra banda, l'article 46 del Reial decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial decret 1561/1995, de 21 de setembre, sobre jornades especials de treball, assenyala el següent: «Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició li siguen pròpies en cada municipi, que determinarà l'autoritat laboral competent -a proposta del ple de l'ajuntament corresponent- i es publicarà en el butlletí oficial de la comunitat autònoma i, si és el cas, en el butlletí oficial de la província».  
  
A este efecte, vista la comunicació formalitzada per la corporació local i d'acord amb la normativa reguladora de la jornada de treball, jornades especials i descansos, i també l'altra de pertinent aplicació, resolc:  
  
  
Primer  
Modificar l'annex de la Resolució de 30 de novembre de 2023, del conseller d'Educació, Universitats i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2024, en els termes que figuren en l'annex d'esta proposta.  
  
Segon  
Esta resolució produirà efectes el mateix dia de la seua publicació en el Diari Oficial de la Generalitat Valenciana.  
De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la Conselleria d'Educació, Universitats i Ocupació en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
c) En el cas que el recurrent siga una Administració local, de conformitat amb el que establix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la publicació d'esta resolució en el Diari Oficial de la Generalitat Valenciana, podrà formular requeriment raonat perquè s'anul·le o es revoque, tenint en compte que això no incidix en la seua executivitat, ni interromp els terminis de cara a la seua fermesa, per no ser substitutiu del règim de recursos en via administrativa.  
  
València 6 de març de 2024.- El conseller d'Educació, Universitats i Ocupació: José Antonio Rovira Jover.  
  
  
  
ANNEX  
  
Relació de festes locals de 2024 a la província d'Alacant  
  
On diu: «SANTA POLA: 15 d'abril, dilluns, Sant Vicent; 16 de juliol, dimarts, Mare de Déu del Carme.»  
Ha de dir: «SANTA POLA: 8 d'abril, dilluns, Sant Vicent; 16 de juliol, dimarts, Mare de Déu del Carme.»  
  
On diu: «BENEIXAMA: 8 d'abril, dilluns, Sant Vicent; 26 de desembre, dijous, segon dia de Nadal.»  
Ha de dir: «BENEIXAMA: 8 d'abril, dilluns, Sant Vicent; 24 de juny, dilluns, festivitat de Sant Joan.»  
  
  
Relació de festes locals 2024 a la província de Castelló  
  
On diu: «VILAFRANCA: 8 de setembre, Mare de Déu del Llosar.»  
  
Ha de dir: «VILAFRANCA: 9 de setembre, Mare de Déu del Llosar.»  
  
On diu: «TRAIGUERA: 7 d'abril, Sant Vicent Ferrer.»  
Ha de dir: «TRAIGUERA: 8 d'abril, Sant Vicent Ferrer.»  
  
  
Relació de festes locals 2024 a la província de València  
  
On diu: «AIELO DE MALFERIT: 8 d'abril, Sant Vicent Ferrer; 6 d'agost, el Crist.»  
Ha de dir: «AIELO DE MALFERIT: 8 d'abril, Sant Vicent Ferrer; 5 d'agost, Sant Engraci.»  
  
On diu: «ALMOINES: 29 i 30 d'agost, festes patronals.»  
Ha de dir: «ALMOINES: 8 d'abril, Sant Vicent Ferrer; 25 de juliol, Sant Jaume.»  
  
On diu: «ALCÀSSER: 21 d'agost, Santíssim Crist de la Fe.»  
Ha de dir: «ALCÀSSER: 19 d'agost, Santíssim Crist de la Fe.»